fi fi fi fi fi fi fi fi fi fi fi fi fi fi fi fi fi fi fi fi fi fr fi fi fi fi fi fi fi fi fi fi fi fi fi fi fi fi fi fi fi fi fi da fi fi et fi fi fi pt fi fi fi fi fi fi et fi fi fi fi fi et fi fi fi pt fi fi fi fi pt fi fi fi fi fi fi fi fi fi fi fi fi fi fi fi fi fi de fi fi fi fi fi fi de fi fi fi fi fi fi fi fi de fi fi fi fi fi fi fi cs fi fi fi fi fi fi cs fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi en fi da en da fi
Semituoreen mökinomistajan pyrkimyksiä ymmärtää mitä tuli ostettua. Huumorinkukka on vain yksi tunnistetuista tontilla kasvavista lajikkeista. Sinänsä kiva laji, kun käsissä on 70-luvulla ehosteltu mökki, vino sauna, karkeakäytöksinen mäyräkoira ja viherpeukalo keskellä kämmentä.
Oltiin eilen viettämässä juhannusaattoa naapurimökillä 13 kilometrin päässä Merikarvialla. Oma mökkisauna kaipaa vielä lattiaa, joten kutsutimme itsemme kaverin äidin mökille aatoksi.
Ja koska kaveri, Dioriina-blogin Marina, on aika haka keittiössä, päätin viedä jälkkäriksi bravuurijuustokakkuni. Toki silläkin saattoi olla osuutta asiaan, että en ehtiny valmistella mitään kotona Tampereella ja tämä on niin yksinkertainen, että sen tekeminen onnistuu mökillä mennen tullen.
Lupasin Marinalle reseptin, joten samalla tulee laajennettua blogin aiheistoa keittiön puolelle.
Alkuperäinen Arlan ohje on gluteeniton ja yllättäen Miehen mielestä gluteeniton pohja on ollu eri variaatioista paras. Tämän juhannuksen pohja oli perus-pertsa-Digestiveä, koska Noormarkun S-Marketissa ei ollu sopivaa gluteenitonta. (Ahlaisten K-Marketissa ois ihan varmasti ollu. Ei ole asiaa, jota niillä ei ole. Nimim. ostin juuri teräsharjan,  pekonia ja puutarhakalkkia samalla keikalla.)
Eilen kakkua oli syömässä viisi ja tälle päivälle jäi vielä 3-4 annosta, joten kakusta riittänee ainakin kahdeksalle.
200 g gluteiinittomia keksejä (Esim. Semper-välipalakeksit, tai tosiaan jos ei tarvi olla gluteenitonta, niin viimekesäisen Kesäkassin jämä tai esim. Digestivet käy. Mitä sulta nyt löytyy.)
75 g Arla Meijerivoita (Tai mitä tahansa rasvaa, mitä normaali ihminen käyttää leivän päällä. Ei siis Keijua.)
1½ rkl sokeria (Löytyy takuulla joka mökistä.)
400 g Arla maustamatonta tuorejuustoa (Tän joudut ostamaan.)
1 tl vaniljasokeria (Tän ehkä joudut ostaan, jos et koskaan oikeasti leivo mökillä.)
1 sitruunan kuori raastettuna (Tänki joudut ostaan, ellet oo sisustusbloggari ja sulla on jatkuvasti jemmassa muutama kilo sitruunoita kuvausten varalle.)
Laita uuni lämpiämään 175 asteiseksi.
Murskaa keksit muruiksi ja sekoita joukkoon pehmeä voi ja sokeri. Sekoita tasaiseksi massaksi.
Voitele pieni (halkaisijaltaan noin 15-20 cm) irtopohjavuoka. (Tai mikä tahansa vuoka.) Painele taikina tiiviisti sen pohjalle ja sivuille.
Notkista tuorejuusto. (Jos oot yhtä mäntti leivonnassa kuin minä puutarhassa, niin tämä tarkoittaa tuorejuuston vatkaamista haarukalla kunnes se on vähän notkeempaa.)
Vatkaa sokeri ja kananmunat kevyesti. Yhdistä tuorejuusto ja sokeri-munaseos. Lisää joukkoon vaniljasokeri ja sitruunan raastettu kuori. (Kannattaa vähän pesasta sitä sitruunaa. Ja jos sulla ei oo raastinta mökillä, niin vetele juustohöylällä siivuja sitruunan pinnasta ja silppua sitte veitsellä niin pieneksi kuin jaksat. Ite en jaksanu kauaa, mutta tulipa ihan uudenlaista suutuntumaa.)
Kaada täyte pohjan päälle ja paista uunin alatasolla noin 40 minuuttia.
Voit tarjoilla juustokakun hieman lämpimänä, mutta se on parhaimmillaan kylmänä. (Testattu, ja hirveen totta.) Koristele vadelmilla. (Tai mitä marjoja sulla nyt siellä kasvaa. On tosi hyvää myös ilman koristeita.)
Tällä kertaa vedin niin helpolla, että kastikkeeksi hommasin kahen desin purkin Marlin Tarhurin metsämarjakeittoa.
Jos haluat ihan pikkasen hifistellä, niin äkkiäkös siihen tempaset oikein vadelmamelban kylkeen. Siihen tarvii lisäksi vain tomusokeria, pakastevadelmia ja siivilän. (En ole tuoreista testannu ite).
Vadelmat vaan kattilaan ja tilkka vettä perään. (Ne on todennäköisesti ulkomaisia, jos ostit kaupasta, niin Evira suosittaa joko keittämään 2 min tai ainakin kuumentamaan vähintään 90 asteessa 5 min, ettet sitte saa mittään noroja tai hepatiittejä.)
Painele mössö siivilän läpi.
Pistä sekaan niin paljo tomusokeria kuin sun tykkäämä koostumus vaatii ja puristele vielä pikkasen siitä raastetusta sitruunasta mehua perään.
Meillä oli suuri suunnitelma mennä aatonviettoon pyörillä, mutta ennakkotiedoista poiketen matka ei ollutkaan 8km vaan tosiaan 13. Ihan niin tukeva ei tämä meidän ensimmäinen testiversio mökkikoirankuljetusvälineestä ollu, että oltais lähetty testaamaan.
Lähettänyt Mökki-Pirkko klo 20.11
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: juhlat, keittiössä, mäyräkoira
Leena Laitinen26. kesäkuuta 2016 klo 12.59
Onpas herkullisen tuntuinen! tulostin ohjeen. Tuorejuusto ja sitruuna pitää panna ostoslistalle, muita aineita varmaankin löytyy, ja sitten kokeilemaan. Sitähän voisi kokeilla pakastaakin.
Mökki-Pirkko26. kesäkuuta 2016 klo 14.39
Totta. Jos pakastais valmiina paloina, niin vois sulattaa aina sen mukaan, miten on vieraita tai alkaa juustokakkuhammasta kolottaa. Pistetääs testiin.
Aurinkokujalla27. kesäkuuta 2016 klo 12.40
Mäkin haluan kokeilla tota glut, versiota.
Osallistu kastehelmi kakkuvadin arvontaan mun blogissa.
Marina / Dioriina28. kesäkuuta 2016 klo 18.22
Kiitos vielä kerran kun tulitte ja toi kakku oli hyvää!!
Pientä eroa on siihen mulla olevaan reseptiin, mun tarvii tehdä sitä sulle joskus.
Mökki-Pirkko28. kesäkuuta 2016 klo 19.00
Käy. Pitäskö kysyä Pikku-Tompalta sitä sen reseptiä kakusta, joka rikkoo Tupperware-kakkulapion. :D
Marina / Dioriina24. kesäkuuta 2017 klo 14.36
Hei joo, todellakin pitäisi :D
Uudempi teksti Vanhempi viesti Etusivu
Tilaa: Lähetä kommentteja (Atom)
Ei tästä huono tuu, ainakaan.
Oon luvannu mökkitontin kasveille, että ketään ei hävitetä, ainakaan ennen kuin ne on tunnistettu. Lisäksi leivotaan, pikkasen sisustetaan ja yleisesti lipsutaan aiheissa millon mihinki.
Mut löytää myös näistä:
alivuokralaisia (3) apua! (1) fail (9) hortoilu (2) itetehty (9) juhlat (2) kasvihävitys (7) kasvitunnistus (32) keittiössä (17) muisto (4) mäyräkoira (22) none-of-the-around (8) onnistuminen (11) ostoksia (1) remppahommia (3) satokausi (6) seurantapäivitys (16) siemenestä kasvatus (9) sisustushommia (6) talvihommia (2) tulokaskasvi (9)
Tästä löytyy kaikki tekstit:
Tee se itse (tai ideoi, ja teetä sitte Miehellä)
Älä tule paha kukka, tule hyvä kukka!
Pohjosen Pirkot ja vuorikaunokki
Amatöörin auringonkukat: Uuteen nousuun
Amatöörin auringonkukat: Eka fail
Nyt kutsuu mua kuusama!
Näitä kirjoituksia on viime aikoina luettu eniten:
Yks kukkaa, kaks kukkaa
Ruskoliljat ja isoäitien henki
Maailman paras leipä (ja helpoin ja kaunein)
"Kanukat ovat isoja, leveitä, peittäviä pensaita"
Anna olla viiminen angervo...
Tällasissa blogifoorumeissa voi helposti seurata:
Tekstit ja kuvat: Pirkko Laitinen (ellei toisin mainita). Teema: Yksinkertainen. Sisällön tarjoaa Blogger.